दोनों ही आरोपियों ने गुरुवार को अपने इंटरव्यू में बताया कि 6000 मील की उनकी इस तीन दिन की यात्रा महज सैलिसबरी शहर की खुबसुरती देखने के लिए थी। वे वहां आलिशान कैथेड्रल, स्टोनएज के समय के प्राचीन स्टोन सर्कल और ओल्ड सेरेम की प्रीहिस्टोरिक सेटलमेंट साइट देखने गए थे। उन्होंने बताया कि उनके दोस्त ने उन्हें यह ट्रिप बनाने के लिए कहा था। दोनों ने बताया कि उनका सर्गेई स्क्रिपल और उनकी बेटी को जहर देने वाली घटना से दूर-दूर तक कोई नाता नहीं है।